
Evropski parlament,
–	ob upoštevanju predloga Komisije Evropskemu parlamentu in Svetu (COM(2023)0209),
–	ob upoštevanju člena 294(2), člena 173(3) in točke (a) člena 322(1) Pogodbe o delovanju Evropske unije, na podlagi katerih je Komisija podala predlog Parlamentu (C9-0136/2023),
–	ob upoštevanju člena 294(3) Pogodbe o delovanju Evropske unije,
–	ob upoštevanju mnenja Računskega sodišča z dne 18. aprila 2023[footnoteRef:1], [1: 	Še ni objavljeno v Uradnem listu.] 

–	ob upoštevanju mnenja Evropskega ekonomsko-socialnega odbora z dne 13. julija 2023[footnoteRef:2], [2:  	UL C 349, 29.9.2023, str. 167.] 

–	ob upoštevanju mnenja Odbora regij z dne 30. novembra 2023[footnoteRef:3], [3:  	UL C, C/2024/1049, 9.2.2024, ELI: http://data.europa.eu/eli/C/2024/1049/oj.] 

–	ob upoštevanju začasnega dogovora, ki ga je odobril pristojni odbor na podlagi člena 74(4) Poslovnika, in zaveze predstavnika Sveta v pismu z dne 21. marca 2024, da bo odobril stališče Evropskega parlamenta v skladu s členom 294(4) Pogodbe o delovanju Evropske unije,
–	ob upoštevanju člena 59 Poslovnika,
–	ob upoštevanju mnenj Odbora za zunanje zadeve in Odbora za promet in turizem, 
–	ob upoštevanju poročila Odbora za industrijo, raziskave in energetiko (A9-0426/2023),
1.	sprejme stališče v prvi obravnavi, kakor je določeno v nadaljevanju;
2.	se seznanja z izjavo Komisije, priloženo tej resoluciji, ki bo objavljena v seriji C Uradnega lista Evropske unije;
3.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
4.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.

[bookmark: TextBodyEnd]P9_TC1-COD(2023)0109
Stališče Evropskega parlamenta, sprejeto v prvi obravnavi 24. aprila 2024 z namenom sprejetja Uredbe (EU) 2025/... Evropskega parlamenta in Sveta o določitvi ukrepov za okrepitev solidarnosti in zmogljivosti v Uniji za odkrivanje kibernetskih groženj in incidentov ter pripravo in odzivanje nanje ter spremembi Uredbe (EU) 2021/694 (Akt o kibernetski solidarnosti)
(Ker je bil dosežen sporazum med Parlamentom in Svetom, je stališče Parlamenta enako končnemu zakonodajnemu aktu, Uredbi (EU) 2025/38.)


PRILOGA K ZAKONODAJNI RESOLUCIJI
Izjava Komisije o proračunu v zvezi z Uredbo (EU) 2025/38 Evropskega parlamenta in Sveta z dne 19. decembra 2024 o določitvi ukrepov za okrepitev solidarnosti in zmogljivosti v Uniji za odkrivanje kibernetskovarnostnih groženj in incidentov ter pripravo in odzivanje nanje (Akt o kibernetski solidarnosti)[footnoteRef:4] [4:  	UL L, 2025/38, 15.1.2025, ELI: http://data.europa.eu/eli/reg/2025/38/oj.] 

(1)	Ocena finančnih posledic zakonodajnega predloga, ki jo je pripravila Komisija in je priložena predlogu akta o kibernetski solidarnosti, je bila objavljena aprila 2023. Od takrat so se zadevni ocenjeni zneski spremenili zaradi sprejetja ali pričakovanega sprejetja drugih zakonodajnih aktov.
(2)	Sozakonodajalca sta 5. marca 2024 dosegla predhodni politični dogovor, da se prerazporeditev iz specifičnega cilja št. 4 „Napredna digitalna znanja in spretnosti“ v specifični cilj št. 3 „Kibernetska varnost in zaupanje“ programa Digitalna Evropa, predvidena v oceni finančnih posledic zakonodajnega predloga, omeji na 22 milijonov EUR.
(3)	Komisija je, da bi odrazila ta dogovor, posodobila oceno finančnih posledic akta o kibernetski solidarnosti v zvezi z dodelitvijo finančnih sredstev za specifični cilj št. 2 „Umetna inteligenca“, specifični cilj št. 3 „Kibernetska varnost in zaupanje“ in specifični cilj št. 4 „Napredna digitalna znanja in spretnosti“, in pri tem pa upoštevala prerazporeditve, o katerih sta se dogovorila sozakonodajalca.
(4)	V skladu s tem so finančna sredstva za obdobje 2025–2027, predstavljena v posodobljeni oceni finančnih posledic zakonodajnega predloga, brez poseganja v pooblastila Komisije v okviru letnega proračunskega postopka, naslednja:
–	[544 726 000 EUR] za specifični cilj št.2 „Umetna inteligenca“, ob upoštevanju 65 milijonov EUR, prerazporejenih v specifični cilj št. 3 „Kibernetska varnost in zaupanje“; 
–	[44 451 000 EUR] za specifični cilj št. 3 „Kibernetska varnost in zaupanje“ – del v neposrednem upravljanju Komisije, vključno s 26 milijoni EUR, prerazporejenimi iz specifičnih ciljev št. 2 in 4.
–	[353 190 613 EUR] za specifični cilj št. 3 „Kibernetska varnost in zaupanje“ – del, ki ga upravlja Evropski kompetenčni center za kibernetsko varnost, vključno s prerazporejenimi 61 milijoni EUR iz specifičnih ciljev št. 2 in 4.
–	[167 162 423 EUR] za specifični cilj št. 4 “Napredna digitalna znanja in spretnosti”, ob upoštevanju prerazporejenih 22 milijonov EUR v specifični cilj št. 3 “Kibernetska varnost in zaupanje”.
(5)	Kibernetskovarnostna rezerva EU se bo financirala iz finančnih sredstev specifičnega cilja št. 3 „Kibernetska varnost in zaupanje“ v okviru neposrednega upravljanja Komisije (ki je v skladu s posodobljeno oceno finančnih posledic zakonodajnega predloga ocenjena na [44 451 000] EUR).

